Diari Oficial de la Generalitat Valenciana


Sumari del DOGV 5415, del 27-12-2006 (2006/14057)

ORDE de 27 de novembre de 2006, de la Conselleria de Cultura, Educació i Esport, per la qual es modifica l'autorització de l'Escola d'Educació Infantil Municipal, de la Pobla de Vallbona (València).
------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5415

Data del DOGV
:   27-12-2006

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2006/14079


Data del document
:   27-11-2006

Organisme emissor
:   Conselleria de Cultura, Educació i Esport

Tipus de document
:   Ordre

Descriptors 

:   * Pobla de Vallbona, la
    * ensenyament públic
    * centre d'ensenyament
    * educació preescolar

ORDE de 27 de novembre de 2006, de la Conselleria de Cultura, Educació i Esport, per la qual es modifica l'autorització de l'Escola d'Educació Infantil Municipal, de la Pobla de Vallbona (València). [2006/14358]  
L'expedient ha sigut iniciat a instància del representant de l'Ajuntament de la Pobla de Vallbona, entitat titular de l'Escola d'Educació Infantil Municipal de la Pobla de Vallbona (València), número de codi 00246291, situada al carrer Blasco Ibáñez, s/n, de la citada localitat, per la qual sol·licita la modificació de l'autorització per a impartir ensenyaments d'Educació Infantil de primer cicle, per tal de canviar l'ús d'una unitat per a xiquets de 0 a 1 any, que passa a utilitzar-se per a xiquets de 2 a 3 anys.  
El 3 de març de 2003, es va subscriure un Conveni entre la Generalitat (Conselleria de Cultura i Educació) i l'Ajuntament de la Pobla de Vallbona (València) pel qual es creava l'Escola d'Educació Infantil de primer cicle, de titularitat municipal, a La Pobla de Vallbona, en la clàusula sèptima del qual s'autoritza el conseller de Cultura, Educació i Esport a aprovar mitjançant orde, qualsevol modificació que es produïsca en les ensenyances, instal·lacions i la resta de requisits que ha de reunir el centre.  
Per Orde de 24 d'octubre de 2005, de la Conselleria de Cultura, Educació i Esport, es va modificar l'autorització per ampliació d'unitats de l'Escola d'Educació Infantil Municipal de primer cicle de la Pobla de Vallbona (València), quedant l'Escola configurada amb 7 unitats d'Educació Infantil de primer cicle amb 99 llocs escolars distribuïts de la següent manera: 1 unitat per a xiquets de 0 a 1 any amb 8 llocs escolars, 4 unitats per a xiquets d'1 a 2 anys amb 52 llocs escolars i 2 unitats per a xiquets de 2 a 3 anys amb 39 llocs escolars.  
Segons informe de 13 de setembre de 2005, del Servici de Projectes i Construccions Educatives d'esta Conselleria s'utilitzen les mateixes instal·lacions que ja foren objecte d'informe favorable l'11 de maig de 2004 i aprovades per Resolució de la Direcció General de Centres Docents de 2 juny de 2004, i que complixen els requisits exigits per a la configuració ara sol·licitada.  
Tenint en compte que els requisits de titulació del professorat per a la configuració que ara se sol·licita són els mateixos que per a la configuració actualment autoritzada.  
Vists la Llei Orgànica 8/1985, de 3 de juliol (BOE de 04.07.85), Reguladora del Dret a l'Educació; la Llei Orgànica 2/2006, de 3 de maig, d'Educació (BOE de 04.05.2006); el Reial Decret 1.004/1991, de 14 de juny (BOE de 26.06.91), pel que fa als requisits mínims d'instal·lacions per a l'Educació Infantil, primer cicle, de conformitat amb el que establix la disposició transitòria onzena, de la Llei Orgànica 2/2006 d'Educació, i el Reial Decret 332/1992, de 3 d'abril (BOE de 09.04.92) sobre autoritzacions de centres docents privats per a impartir ensenyaments de règim general no universitaris.  
Fent ús de les atribucions conferides per l'article 35 de la Llei 5/1983, de 30 de desembre, de la Generalitat Valenciana, de Govern Valencià,  
ORDENE  
Primer  
Aprovar la modificació de l'autorització de l'Escola que a continuació s'indica en els termes que s'hi especifiquen, de conformitat amb la normativa vigent.  
Denominació genèrica: Escola d'Educació Infantil  
Denominació específica: Municipal  
Titular: Ajuntament de la Pobla de Vallbona  
Domicili: c/ Blasco Ibáñez, s/n  
Localitat: la Pobla de Vallbona  
Província: València  
Codi: 48096449  
Modificació que s'autoritza:  
. S'autoritza el canvi d'ús d'una unitat d'Educació Infantil, primer cicle, per a xiquets de 0 a 1 any, que passa a utilitzar-se per a xiquets de 2 a 3 anys, de manera que el centre queda configurat, en la seua totalitat, amb la següent composició:  
. 7 unitats d'Educació Infantil, primer cicle, amb 111 llocs escolars, distribuïts de la següent manera:  
· 4 unitats per a xiquets d'1 a 2 anys, amb 52 llocs escolars  
· 3 unitats per a xiquets de 2 a 3 anys, amb 59 llocs escolars.  
Segon  
La present modificació de l'autorització produirà efectes des de l'inici del curs acadèmic 2006/2007.  
Tercer  
Qualsevol modificació dels termes d'esta orde requerirà la preceptiva autorització de l'administració Educativa.  
Disposició addicional  
La present orde es publicarà en el Diari Oficial de la Generalitat i donarà lloc a la corresponent inscripció en el Registre de Centres Docents de la Comunitat Valenciana.  
Disposició final  
De conformitat amb el que establixen els articles 107, 116 i 117 de la Llei 30/1992, de 26 de novembre (BOE núm. 285, de 27 de novembre), de Règim Jurídic de les Administracions Públiques i Procediment Administratiu Comú, modificada per la Llei 4/1999, de 13 de gener (BOE núm. 12, de 14 de gener), i en els articles 10, 14 i 46 de la Llei 29/1998, de 13 de juliol (BOE de 14.07.98), el present acte posa fi a la via administrativa, podent ser recorregut potestativament en reposició o bé cabrà plantejar de forma directa el recurs contenciós administratiu en els terminis i davant dels òrgans que s'indiquen a continuació:  
a) El recurs de reposició haurà d'interposar-se davant del conseller de Cultura, Educació i Esport, en el termini d'un mes a comptar de l'endemà de la seua notificació o publicació, segons corresponga.  
b) El recurs contenciós administratiu haurà de plantejar-se davant del Tribunal Superior de Justícia de la Comunitat Valenciana en el termini de 2 mesos a comptar de l'endemà de la seua notificació o publicació, segons corresponga.  
València, 27 de novembre de 2006  
El conseller de Cultura, Educació i Esport  
Alejandro Font de Mora Turón